CELEX: 62011CB0572
Language: sk
Date: 2013-07-04 00:00:00
Title: Vec C-572/11: Uznesenie Súdneho dvora (druhá komora) zo 4. júla 2013 (návrh na začatie prejudiciálneho konania, ktorý podal Administrativen sad Veliko Tarnovo — Bulharsko) — Menidzherski biznes reshenia OOD/Direktor na Direktsia „Obzhalvane i upravlenie na izpalnenieto“ — Veliko Tarnovo pri Tsentralno upravlenie na Natsionalnata agentsia za prihodite (Smernica 2006/112/ES — DPH — Právo na odpočet dane — Nepriznanie — Daň uvedená na faktúre — Skutočné vykonanie zdaniteľného plnenia — Chýbanie — Dôkaz — Zásady daňovej neutrality a ochrany legitímnej dôvery)

19.10.2013   
            
            
               SK
            
            
               Úradný vestník Európskej únie
            
            
               C 304/2
            
         Uznesenie Súdneho dvora (druhá komora) zo 4. júla 2013 (návrh na začatie prejudiciálneho konania, ktorý podal Administrativen sad Veliko Tarnovo — Bulharsko) — Menidzherski biznes reshenia OOD/Direktor na Direktsia „Obzhalvane i upravlenie na izpalnenieto“ — Veliko Tarnovo pri Tsentralno upravlenie na Natsionalnata agentsia za prihodite
   (Vec C-572/11) (1)
   
   (Smernica 2006/112/ES - DPH - Právo na odpočet dane - Nepriznanie - Daň uvedená na faktúre - Skutočné vykonanie zdaniteľného plnenia - Chýbanie - Dôkaz - Zásady daňovej neutrality a ochrany legitímnej dôvery)
   2013/C 304/02
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen sad Veliko Tarnovo
   
      Účastníci konania vo veci samej
   
   
      Žalobkyňa: Menidzherski biznes reshenia OOD
   
      Žalovaný: Direktor na Direktsia „Obzhalvane i upravlenie na izpalnenieto“ — Veliko Tarnovo pri Tsentralno upravlenie na Natsionalnata agentsia za prihodite
   
      Predmet veci
   
   Návrh na začatie prejudiciálneho konania — Administrativen sad Veliko Tarnovo — Výklad článku 203 v spojení s článkom 168 písm. a) smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Odpočet dane zaplatenej na vstupe — Nepriznanie práva na odpočet DPH príjemcovi služieb z dôvodu neuvedenia skutočných dodávok na faktúrach — Preskúmanie týchto faktúr v rámci daňovej kontroly u dodávateľa, ktoré neviedlo k oprave splatnej DPH — Zásada daňovej neutrality
   
      Výrok
   
   Článok 168 písm. a) a článok 203 smernice Rady 2006/112/ES z 28. novembra 2006 o spoločnom systéme dane z pridanej hodnoty, ako aj zásady daňovej neutrality a ochrany legitímnej dôvery, sa musia vykladať v tom zmysle, že nebránia tomu, aby sa príjemcovi faktúry nepriznalo právo na odpočet dane z pridanej hodnoty uvedenej na tejto faktúre, ak plnenia, na ktoré je táto faktúra vystavená, sa v skutočnosti nevykonali, hoci ohrozenie straty daňového výnosu bolo odstránené tým, že vystavovateľ uvedenej faktúry odviedol daň z pridanej hodnoty uvedenej na faktúre. Vnútroštátnemu súdu prináleží, aby v súlade s vnútroštátnymi predpismi týkajúcimi sa vykonávania dôkazov, uskutočnil celkové posúdenie všetkých skutočností a okolností sporu, ktorý prejednáva, aby určil, či tak je to v prípade plnení, ktorých sa týkajú dotknuté faktúry vo veci samej.
   
      (1)  Ú. v. EÚ C 25, 28.1.2012.